అలయ్ బలయ్ 2025

దసరా పండుగ సందర్భంగా తెలంగాణ సంస్కృతి సాంప్రాదాయాలు ప్రతిభింబించేలా సమాజంలో ఆత్మీయత, అనుబంధాలకు ప్రతీకగా మాజీ  గవర్నర్, మాజీ కేంద్ర మంత్రి బండారు దత్తాత్రేయ, ఆయన కుటుంబసభ్యులు ప్రతి ఏటా అలయ్ బలయ్ కార్యక్రమాన్ని నిర్వహిస్తారు. ఈ కార్యక్రమంలో కులమతాలకు, పార్టీలకు అతీతంగా పలువురు ప్రముఖులు, అధికారులను ఆహ్వానించి, అందరినీ ఒకే వేదిక పైకి తీసుకొచ్చి అలయ్ బలయ్ జరుపుకుంటారు.

తెలంగాణ ఉద్యమం కోసం అందరినీ ఓ చోట సంఘటితం చేసేందుకు బండారు దత్తాత్రేయ ‘అలయ్ బలయ్’ కార్యక్రమాన్ని మొదలుపెట్టాడు.  ప్రతి ఏడాది దసరా తరువాతి రోజు ఈ కార్యక్రమం నిర్వహిస్తారు. 

భారత రాష్ట్రపతి ద్రౌపది ముర్ము ఇతర షెడ్యూల్ కారణాలతో ఈ వేడుకకు హాజరు కాలేక పోయినా సందేశం పంపారు.  

హైదరాబాద్ నాంపల్లి ఎగ్జిబిషన్ గ్రౌండ్స్‌లో అక్టోబర్ 4న మాజీ గవర్నర్ బండారు దత్తాత్రేయ కుమార్తె విజయలక్ష్మి ఆధ్వర్యంలో 'అలయ్ బలయ్' కార్యక్రమం జరిగింది. ఈ కార్యక్రమానికి మాజీ ఉపరాష్ట్రపతి వెంకయ్యనాయుడు, తెలంగాణ గవర్నర్ జిష్ణుదేవ్ వర్మ, శాసనమండలి చైర్మన్ గుత్తా సుఖేందర్ రెడ్డి, కేంద్ర మంత్రులు మనోహర్ లాల్ ఖట్టర్, జి.కిషన్ రెడ్డి, అర్జున్ రామ్ మేఘవాల్, జయంత్ చౌదరి, బండి సంజయ్, భూపతిరాజు శ్రీనివాసవర్మ, తెలంగాణ ఉప ముఖ్యమంత్రి మల్లు భట్టివిక్రమార్క, మాజీ గవర్నర్ సి.హెచ్.విద్యాసాగర్ రావు, మంత్రులు కోమటిరెడ్డి వెంకటరెడ్డి, పొన్నం ప్రభాకర్, జి.వివేక్, సుప్రీంకోర్టు విశ్రాంత ప్రధాన న్యాయమూర్తి జస్టిస్ ఎన్.వి. రమణ, ఎంపీ ఈటెల రాజేందర్, కొండా విశ్వేశ్వర్ రెడ్డి, రఘునందన్ రావు, రాజ్యసభ సభ్యుడు కె. లక్ష్మణ్, ఎమ్మెల్యే కూనంనేని సాంబశివరావు, ఎమ్మెల్సీలు మల్క కొమరయ్య, సి. అంజిరెడ్డి,  బీజేపీ రాష్ట్ర అధ్యక్షుడు రాంచందర్రావు,  సినీనటులు నాగార్జున, బ్రహ్మానందం, ఎమ్మెల్యే సుజనా చౌదరి, టీపీసీసీ అధ్యక్షుడు, ఎమ్మెల్సీ బొమ్మ మహేష్ కుమార్ గౌడ్, ఎమ్మెల్సీ కల్వకుంట్ల కవిత, ఆపరేషన్ సిందూర్​లో పాల్గొన్న మేజర్ జనరల్ అజయ్ మిశ్రా, సీపీఐ నాయకుడు కె. నారాయణ,  ప్రొఫెసర్ కోదండరామ్, మాజీ ఎంపీ వి.హనుమంతరావు, ఎమ్మార్పీఎస్ వ్యవస్థాపకుడు మందకృష్ణ మాదిగ, విమలక్క, మంగ్లీ తదితరులు హాజరయ్యారు. దత్తాత్రేయ వారికి కండువాలు వేసి స్వాగతం పలికారు.  

వంటకాలు
జొన్న రొట్టెలు, మక్కగారెలు, మాంసం కూర, తలకాయ, బోటి, కోడిపులుసు, చికెన్ ఫ్రై, పొట్టురొయ్యలు, బగారా, మటన్ బిర్యానీ, చికెన్ బిర్యాని, చేపల పులుసు, సర్వపిండి, డబల్‌ రోటి, ముంత శనగలు, గుడాలు, బొబ్బర్లు, మురుమురాలు, అటుకులు, చుడువా, గరంగరం మసాలాలు, సకినాలు, గారెలు వంటి అనేక తెలంగాణ వంటకాలు అతిధులకు ఆత్మీయతతో వడ్డించారు.
మూలాలు

వర్గం:తెలంగాణ పండుగలు
వర్గం:పండుగలు